Break Your Heart

"Break Your Heart" הוא שיר של הזמר-יוצר הבריטי טאיו קרוז. השיר משמש כסינגל המוביל מתוך אלבום האולפן השני שלו, Rokstarr (2009). הוא נכתב על ידי קרוז ופרייזר טי סמית' והופק על ידי סמית'. הוא יצא לאור לראשונה בממלכה המאוחדת ב-20 בספטמבר 2009, ולאחר מכן יצא בארצות הברית ובשווקים אחרים ב-2 בפברואר 2010. גרסת הסינגל כוללת את הראפר האמריקאי לודאקריס; גרסה זו יצאה כסינגל במדינות צפון אמריקה. השיר, שנכתב במקור עבור שריל קול, הוא שיר אלקטרופופ עם אלמנטים של דאנס-פופ, מלווה בקולו של קרוז. מבחינה לירית, השיר מזהיר מישהו על כך שהוא עומד לשבור את ליבו.

השיר קיבל ביקורות מעורבות עד חיוביות, כשמבקרים משבחים את הצליל ה"מדבק" שלו, אך מציינים שהוא גנרי. הסינגל נכנס ישירות למקום הראשון במצעד הסינגלים הבריטי. מחוץ לבריטניה, "Break Your Heart" הגיע לראש המצעדים בקנדה, שווייץ וארצות הברית, וגם לעשירייה הפותחת במצעדים במדינות רבות אחרות, כולל אוסטרליה והולנד. הווידאו קליפ המלווה את השיר כולל מספר סצנות של קרוז בהרפתקאות עם נשים שונות, כולל סירת מנוע שעוררה השוואות לדידי וסצנה במועדון עם לודאקריס בגרסה האמריקאית.

==רקע==
"Break Your Heart" היה אחד משני שירים שכתב קרוז עבור שריל קול לאלבום הסולו הראשון שלה, .<ref name="COLE"></ref> לאחר שקרוז לא קיבל תשובה מהחברה של קול לגבי השיר, הוא עיבד אותו מחדש לשיר שמתאים לגבר והפך אותו לשיר הראשון מהאלבום השני שלו, Rokstarr.<ref name="COLE" /> קרוז סיפר ל-MTV News UK שלאחר שהוציא את השיר, אנשי קול רצו את השיר בשבילה בכל זאת.<ref name="COLE" /> השיר השני של קרוז, "Stand Up" נכנס לרשימת השירים הסופית באלבום של קול.<ref name="COLE" />

עם זאת, לפי המילים של שותפו לכתיבה פרייזר טי סמית' בראיון ל-HitQuarters, השיר "Break Your Heart" נדחה על ידי מנהל הלייבל של קול, פרדי אונגר-המילטון, כי הוא הרגיש שהוא דומה מדי לשיר "Heartbreaker" של ויל.איי.אם, המפיק הראשי של .<ref name="hitquarters.com"></ref> סמית' גם אמר לאתר This Must Be Pop: "טאיו הרגיש שהמילים מעט שחצניות עבורו – אמרתי לו שהוא נשמע נהדר בשיר".<ref></ref>

לדבריו של קרוז על רקע השיר, הוא סיפר לפיט לואיס ממגזין Blues & Soul: <ref></ref>

קרוז גם כינה את השיר שלו "מדבק" עם "מנגינה טובה" ו"נושא כיפי", ואמר ש"בנות ובנים יכולים להיכנס לדמות הזו".<ref name="EW"></ref> בראיון עם אנטרטיינמנט ויקלי, קרוז פירט ואמר שהשיר מבוסס חלקית על מצב אישי, ובעצם הוא "הגזמה של חוויה".<ref name="EW" />

ההצלחה של השיר בממלכה המאוחדת משכה את תשומת הלב של דייוויד מאסי ודניאל ורנר ממרקיורי/איילנד דף ג'אם שהיו נרגשים ואגרסיביים לגבי הוצאת "Break Your Heart" בארצות הברית דרך חברת התקליטים שלהם.<ref name="hitquarters"></ref> לפי המנהל של קרוז, ג'יימי בינס, הקשר עם מונטי ליפמן מיוניברסל ריפבליק נהיה "קצת שקט" בשלב הזה וכיוון שטאיו רצה להיות עם חברת התקליטים הנלהבת ביותר לגבי המוזיקה שלו, הועבר מיוניברסל ריפבליק למרקיורי/איילנד דף ג'אם.<ref name="hitquarters" /> האמונה של מאסי וורנר בפוטנציאל של הסינגל בארצות הברית והדחיפה הפרסומית שלהם עזרו לשיר להגיע למקום הראשון במצעד הבילבורד הוט 100.<ref name="hitquarters" />

===רמיקס עם לודאקריס===
בנוסף לעיבוד מחדש של האלבום שלו להוצאה בארצות הברית, קרוז שילב את הראפר האמריקאי לודאקריס ברמיקס לגרסה האמריקאית של "Break Your Heart". לפי המנהל של קרוז, ג'יימי בינס, נשיא מרקיורי רקורדס, דייוויד מאסי, הציע שכדי להכיר את קרוז לשוק האמריקאי, הסינגל צריך לכלול ראפר אמריקאי מצליח במצעדים.<ref name="hitquarters" /> מאסי ומנהל ה-A&R של מרקיורי, דניאל ורנר, יזמו מפגש עם המנהל של לודאקריס, ג'ף דיקסון, שהשמיע את השיר ללודאקריס שאהב את השיר ובתוך שבוע תרומתו הושלמה.<ref name="hitquarters" />

בעניין שיתוף הפעולה עם לודאקריס, אמר קרוז, <ref></ref> הגרסה עם לודאקריס יצאה דיגיטלית במקור כבי-סייד לסינגל "No Other One" בנובמבר 2009, ולארצות הברית בפברואר 2010.<ref name="USDL"></ref><ref name="UKRL"></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! אוסטרליה (ARIA)
| פלטינה ×2
| 140,000
|-
! אוסטריה (IFPI Austria)
| זהב
| 15,000
|-
! בלגיה (BEA)
| זהב
| 15,000
|-
! קנדה (Music Canada)
| פלטינה ×3
| 240,000
|-
! דנמרק (IFPI Danmark)
| פלטינה
| 90,000
|-
! גרמניה (BVMI)
| פלטינה ×2
| 600,000
|-
! ניו זילנד (RMNZ)
| זהב
| 7,500
|-
! ספרד (PROMUSICAE)
| זהב
| 30,000
|-
! שוודיה (GLF)
| זהב
| 20,000
|-
! שווייץ (IFPI Switzerland)
| פלטינה ×2
| 60,000
|-
! הממלכה המאוחדת (BPI)
| פלטינה
| 600,000
|-
! ארצות הברית (RIAA)
| פלטינה ×3
| 3,712,000
|}

==קישורים חיצוניים==

==הערות שוליים==

קטגוריה:שירי 2009
קטגוריה:סינגלים מ-2009
קטגוריה:סינגלים מ-2010
קטגוריה:שירי לודאקריס
קטגוריה:שירים באנגלית
קטגוריה:שירים שנכתבו על ידי פרייזר טי. סמית'
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד קנדה הוט 100